เมือสามวันที่เเล้ว ตื่นมา อยู่ๆ ก็มีอาการหิวแบบ ผิดปกติ ไม่มีเเรง พอรับประทานอาหาร ก็มีอาเจียนออกมาเล็กน้อย เเล้วหายไป พออีกวัน ตื่นขึ้นมา มีอาการผะอืดผะอม คลื่นไส้ มีอาการเเน่นหน้าอก หายใจไม่ค่อยออก ไร้เรี่ยวเเรง ลุกไปอาเจียนก็ไม่ค่อยออก แต่มีเศษอาหารที่กินเมือคืนออกนิดหน่อย อยู่นาน เเล้วมีอาการถ่ายออกมาเป็นน้ำ 3-4 ครั้งได้ พอนอนหงายก็จะรู้สึกคลื่นไส้ต้องลุกมาอาเจียนอีก พอค่ำๆ อาการดีขึ้นมีอาการเเสบร้อนท้องเหมือนกินของเผ็ด และหิวกลางคืนเเบบผิดปกติ หิวเเบบเเสบท้อง ขาสั่น พอกินจะเริ่มดีขึ้น พอวันนี้ ตื่นนอนก็มีอาการเเน่น เเละอาเจียนเเบบเดิมเหมือนมีลมในท้องเเน่นๆ เป็นอยู่2-3ชั่วโมงแบบ ที่เป็นเมือวาน เเล้วมีอาการ เหนื่อยหอบ หดหู่กังวลใจ อยากรู้ว่าตอนนี้เป็นโรคอะไรครับ #ตอนนี้รับประทาน ยาธาตุน้ำแดง กับยาลดกรดอยู่ เป็นคนเรอยาก เเต่พอเรอจะรู้สึกสบายขึ้น
สวัสดีค่ะ อาการแน่นท้อง คลื่นไส้ อาจจะเกิดจาก-ท้องอืดจากมีลมหรือน้ำในช่องท้อง-ลำไส้อักเสบ-กระเพาะอาหารอักเสบหรือมีแผลในกระเพาะอาหาร-ลำไส้อุดตัน มักเกิดในผู้ที่เคยผ่าตัดหน้าท้องมาก่อน จะคลื่นไส้ ไม่ถ่าย ไม่ผายลมหากเรอแล้วดีขึ้น จะนึกถึงภาวะมีลมในช่องท้องเยอะ ซึ่งอาจเกิดจากการขยับตัวน้อย หรืออาหารที่รับประทานเข้าไป มากจนเกินไปหากมีอาการท้องอืดมาก คลื่นไส้ กินได้น้อย มีไข้ ไม่ถ่าย ไม่ผายลมเลย ควรไปพบแพทย์เพื่อทำเอ็กซเรย์หน้าท้องดูว่ามีอาการลำไส้อุดตันหรือไม่ ซึ่งเป็นภาวะอันตรายควรได้รับการดูแลใกล้ชิดในรพ.และผ่าตัดถ้าจำเป็น ถ้าเป็นภาวะท้องอืดธรรมดาอาการมักจะค่อยๆดีขึ้นได้เองการดูแลตัวเองเบื้องต้นหลีกเลี่ยงการรับประทานอาหารมื้อใหญ่ๆ ไม่กินแล้วนอนลงทันที ขับถ่ายทุกวันให้เป็นเวลา พยายามลุกเดินบ่อยๆให้ลำไส้บีบตัวทำงานได้ดี